Мярлушка

Мерлу́шка — скурка ягня грубашэрснай пароды авечак. Узрост ягня на момант забою не больш за 30 дзён.

Адрозніваюць рускую і стэпавую мярлушку. Рускую атрымліваюць ад авечак грубашэрсных паўночных парод, яна мае першасны валасяны пакроў з колцападобнымі і штопарападобнымі завіткамі. Стэпавую атрымліваюць ад курдзючных авечак.

Мярлушка можа быць белай, чорнай, карычневай.

Выкарыстоўваецца для вырабу галаўных убораў, галантарэйных вырабаў, верхняга адзення.

Катэгорыя:Авечкагадоўля
Катэгорыя:Футра